26 उ समय, यहूदा क लोग इ गीत गइहींः
यहोवा हमका मुक्ति देत ह।
हमार एक सुदृढ़ नगरी अहइ।
हमरे नगर क सुदृढ़ परकोटा अउ सुरच्छा अहइ।
2 ओकरे दुआरन क खोला ताकि भले लोग ओहमाँ प्रवेस करइँ।
उ सबइ लोग परमेस्सर क जिन्नगी क खरी राहे का पालन करत हीं।
3 हे यहोवा, तू हमका सच्चा सान्ति प्रदान करत ह।
अउर तोह पइ बिस्सास रखत हीं।
4 एह बरे सदा ही यहोवा पइ बिस्सास करा।
काहेकि "यहोवा याह" ही तोहार हमेसा सर्वदा बरे सरण क ठउर होइ।
अउर हुवाँ क निवासियन क उ सजा दिहेस ह।
यहोवा उ ऊँच बसी नगरी क धरती पइ गिराएस।
उ एका धूरि मँ मिलावइ गिराएस ह।
6 तब दीन अउ नम्र लोग नगरी क खण्डहरन क आपन गोड़े तले रौंदि देइहीं।
7 खरापन खरे लोगन क जिअइ क ढंग अहइ।
खरे लोग उ राहे पइ चलत हीं जउन सोझ अउ सच्ची होत ह।
व सहल बनावत ह।
8 किन्तु हे परमेस्सर! हम तोहरे निआव क मारग क बाट जोहत अही।
हमार मन तोहका अउर तोहरे नाउँ क सुमिरन करइ चाहत ह।
अउर मोरे अन्दर क आतिमा हर नए दिन क सबेरे तोहरे साथ रहइ चाहत ह।
जब धरती पइ तोहार निआउ आइ,
लोग खरी जिन्नगी जिअइ सीख जइहीं।
तउ उ कबहुँ भी अच्छे करम करब नाहीं सीखी।
दुट्ठ जन चाहे भले लोगन क बीच मँ रहइ मुला तब उ भी बुरे करम करत रही।
उ दुट्ठ कबहुँ भी यहोवा क बड़प्पन नाहीं देख पाइ।
किन्तु उ पचे एका नाहीं लखतेन।
जेका लखिके दुट्ठ जन लज्जित होइ जात हीं।
तोहार दुस्मन आपन ही पापे क आगी मँ जरिके भसम होइ जइहीं।
12 हे यहोवा, हमका कामयाबी तोहरे ही कारण मिली ह।
तउ कृपा कइके हमका सान्ति द्या।
किन्तु पहिले हम पइ दूसर देवता राज करत रहेन।
किन्तु अब हम इ चाहित ह कि लोग बस एक ही नाउँ याद करइँ उ अहइ तोहार नाउँ।
14 अब उ पचे सुआमी जिअत नाहीं अहइँ।
उ सबइ भूत आपन कब्रन स कबहुँ भी जिअत नाहीं उठिहीं।
अउर तू ओनकर याद तलक क मेट दिया।
15 हे यहोवा, तू जाति क बढ़ाया।
जाति क बढ़ाइके तू महिमा पाया।
तू प्रदेस क चउहद्दी क बढ़ाया।
दुःखे मँ याद करत हीं,
तब लोग तोहार गूँगी पराथनन करत हीं।
जउन बच्चा क जनम देत समय रोवत बिलखत अउर पीरा भोगत ह।
18 इहइ तरह हम भी गर्भधारण कइके पीरा भोगित ह।
हम जनम देइत ह किन्तु सिरिफ वायु क।
हम संसार क नवा लोग नाहीं दइ पाए।
हम धरती क उद्धार पइ नाहीं लिआए पाए।
19 यहोवा कहत ह,
"मरे भए तोहार लोग फुन स जी जइहीं।
मरे लोगन क देह मउत स जी उठी।
हे मरे भए लोगो,
हे धूरि मँ मिल भवो,
उठा अउ तू पचे खुस होइ जा।
उ ओस जउन तोहका घेरे भए अहइ,
अइसी अहइ जइसे रोसनी मँ चमकत भइ ओस।
20 हे मेरे लोगो, तू पचे आपने कोठरियन मँ जा।
आपन कमरन मँ छिपा ल्या।
परमेस्सर क किरोध बहोत जल्द सान्त होइ जाइ।
सरग क आपन ठउरे क तजि देइ।
धरती अब मरा भवा लोगन क अउर न ढाँपिहीं।
धरती खुद पइ बहाइ गवा खून क राज क फास करिहीं।
Awadhi Bible: Easy-to-Read Version. Copyright © 2005 Bible League International.
